***Circularitatea între lozincă și logistică.***

*Se vorbește mult despre tranziție verde. Se votează planuri, se fac postări, se lansează ghiduri. Dar în comunele din Nord-Est, în stațiile care n-au curent, în bugetele care abia țin becurile aprinse – cât din circularitate e reală? Pe 13 august, la Piatra Neamț, vine următorul episod din seria de conferințe naționale care întreabă, fără menajamente:* ***economia circulară, pe bune – cum o facem?***

După ediția din iulie, de la București, unde s-au spus lucrurile direct și fără fundal muzical, **Conferința Națională „ Economia Circulară în Practică: Responsabilitate, Inovație și Viitor”** continuă cu o ediție dedicată realității din teritoriu. Evenimentul este organizat de Revista Infomediu Europa și Federația Asociațiilor de Dezvoltare Intercomunitară (FADI), în parteneriat cu Ministerul Mediului, Apelor și Pădurilor, Garda Națională de Mediu și Grupul Băncii Europene de Investiții

***Conferința de la Piatra Neamț nu e despre planuri. E despre ce (nu) merge.***

*De ce Neamț? Pentru că aici găsești ambele fețe ale problemei: proiecte care funcționează și județe în care compostul e un cuvânt exotic. Și pentru că doar cu primari, ADI-uri, operatori și consultanți la aceeași masă poți vorbi despre circularitate* ***fără ipocrizie****.*

**Ce se discută:**

* Cum aplicăm Planul Național pentru Economia Circulară fără să-l citim doar la conferințe
* De ce „responsabilitate extinsă a producătorilor” nu înseamnă doar o taxă în plus
* Ce șanse are SGR-ul să funcționeze în comunele unde nu merge nici faxul
* Ce înseamnă digitalizare reală în salubritate și trasabilitate
* De unde scoatem bani când nu mai avem buget nici pentru saci menajeri
* Ce modele funcționează deja în județul Neamț și pot fi replicate

*Vor lua cuvântul reprezentanți ai instituțiilor centrale, printre care Andrei Corlan (Comisar General, Garda Națională de Mediu), Alina Oberdörfer & Oana Mușuroaea (Grupul Băncii Europene de Investiții), reprezentanți ai partenerilor, dar și lideri locali, ADI-uri și operatori care lucrează zi de zi cu provocările gestionării deșeurilor.*

***A doua zi nu se termină cu poze. Se merge pe teren.***

*Pe 14 august, participanții sunt invitați la o* ***vizită tehnică la stația de biogaz Genesis Biopartner*** *– una dintre puținele dovezi că se poate și în România, dacă vrei, dacă știi, dacă nu te pierzi în avize.*

📣 **Contact presă:** Stere Crețu – Redactor-șef *Infomediu Europa*
📧 director@infomediu.eu | 📞 0720882855

*\*\*\**

***Federația Asociațiilor de Dezvoltare Intercomunitară (FADI)***

*FADI nu e o simplă federație „pe hârtie”. Este vocea ADI-urilor care se luptă, zi de zi, cu realitatea administrativă românească: lipsă de fonduri, reglementări contradictorii, infrastructură slabă. Cu toate astea, ADI-urile adunate în FADI continuă să creadă că economia circulară merită efortul.*

*\*\*\**

***Revista Infomediu Europa***

*De peste două decenii, Infomediu Europa documentează cum se face (sau nu se face) protecția mediului în România. Cu ochii pe realitate și un ton pe care nici birocrația, nici PR-ul nu-l pot îndulci, publicația pune în lumină eforturile, blocajele și oamenii care chiar schimbă ceva.*